ร้านนี้เสิร์ชหาผ่านๆระหว่างมาเดินเที่ยวตลาดน้ำขวัญเรียม เห็นขึ้นมาอันดับแรก ไม่ไกลมากและเห็นว่าเปิดทุกวันถึง 5 โมงเย็น ตอนนั้นเพิ่งจะประมาณ 4 โมงเลยแวะมาลองทานดู ตัวร้านเป็นตึกแถวอยู่ติดถนนซอยติดกับร้านธาราแลนด์ จอดรถหน้าร้านได้ แต่ต้องจอดหมิ่นๆหน่อย ตัวร้านเข้าไปข้างในแล้วดูเงียบสงบ น่านั่งดี แต่งร้านด้วยรูปภาพตามผนัง และพวกอุปกรณ์การทำกาแฟ เมล็ดกาแฟ ซึ่งน่าจะแต่งและขายไปด้วยมั้ง แต่รวมๆก็ถือว่าดูดีนะกับบรรยากาศร้าน แต่ด้วยความที่ต้องรีบกลับเลยไม่ได้นั่งทานที่ร้าน สั่งเป็นคาราเมลลาเต้เย็นราคาจำแน่นอนไม่ได้ น่าจะประมาณ 70 บาท รสชาติผิดจากที่คาดหวังไว้ ไม่ได้ความหอม หวานของคาราเมลเท่าไหร่ โดนรสกาแฟกลบมิด เกือบๆจะกลายเป็น espresso โดยส่วนตัวคิดว่ามันน่าจะให้ได้รสของคาราเมลเกือบพอๆกับกาแฟนะ(อธิบายไม่ถูก แต่ประมาณแนวสตาร์บัคส์ หรือ true น่ะ) อ่านรีวิวหลายๆคนแล้วน่าจะออกแนวช็อต espresso เด่น ไว้โอกาสหน้าอาจแวะไปลองดูใหม่